අගලවත්ත මැතිවරණ කොට්ඨාසයේ අඩු ආදායම් පවුල්වල මෙතෙක් නොවිසඳුන ප්‍රශ්නවලට කඩිනම් විසඳුම් ලබා දීමේ ජංගම වැඩ පිළිවෙළක් ක්‍රියාත්මක කිරීමට වැවිලි කර්මාන්ත ඇමැති මහින්ද සමරසිංහ මහතා පියවර ගෙන ඇත.ප්‍රාදේශීය ලේකම් කොට්ඨාස මට්ටමින් ක්‍රියාත්මක කරන මෙම වැඩ පිළිවෙළ අගලවත්තෙන් ආරම්භ කෙරේ.ප්‍රථම ජංගම සේවාව මෙම ජුනි මස 11 දින පෙරවරු 9.00 ට අගලවත්ත ප්‍රාදේශීය ලේකම් කාර්යාලයේදී අමැතිවරයාගේ ප්‍රධානත්වයෙන් ආරම්භ වේ.මෙතෙක් ජනතාවගේ නොවිසඳුන ඉඩම් ගැටලු, මාර්ග ප්‍රශ්න, නිවාස, සෞඛ්‍ය ප්‍රවාහන ගැටලු වලට විසැඳුම් ලබා දීමට කටයුතු කෙරේ.තේ, රබර්, පොල් ඇතුළු ආර්ථික භෝග වගාවන් සඳහා සහනාධාර වැඩ පිළිවෙළවල් මෙදින ක්‍රියාත්මක කෙරේ.ජාතික හැඳුනුම්පත් ලබාදීම, උප්පැන්න, විවාහ, මරණ සහතික නිකුත් කිරීමේ ජංගම සේවාවන්ද පැවැත්වේ.රාජ්‍ය බැංකු වලින් ණය පහසුකම් සලසා දීමටද කටයුතු කෙරේ.වැවිලි කර්මාන්ත අමාත්‍යාංශය යටතේ පවතින සියලු ආයතන හා ප්‍රාදේශීය ලේකම් කාර්යාලයට අනුයුක්ත සියලුම ක්ෂේත්‍ර නිලධාරින් මේ අවස්ථාවට එක්වේ..